દેશનાં મોટાં સ્ટેશનો પૈકીના એક એવા અમદાવાદ રેલવે સ્ટેશન સહિત દેશના 40 રેલવે સ્ટેશનોનો રેલવે મંત્રાલય દ્વારા એ-1 ગ્રેડમાં સમાવેશ કરાયો છે. અમદાવાદ રેલવે સ્ટેશન ઉપરથી દરરોજ લોકલ, એક્સપ્રેસ અને સુપર એક્સપ્રેસ સહિત ૧૭૦ ટ્રેન અવર-જવર કરે છે, જેમાં દરરોજ 1.50 લાખ જેટલા મુસાફરો અવરજવર કરી રહ્યા છે. અાવા ભારે ટ્રાફિક ધરાવતા રેલવે સ્ટેશનના મુખ્ય પ્રવેશદ્વાર ઉપર બેગેજ સ્કેનિંગ મશીનની સુવિધા ઉપલબ્ધ નથી. અહીં રેલવે પોલીસ ફોર્સ (અારપીએફ)ના જવાનો દ્વારા હેન્ડ મેટલ ડિટેક્ટરથી પ્રવાસીઅોનું ચેકિંગ કરવામાં અાવી રહ્યું છે. રેલવે જવાનો દ્વારા દરરોજ દોઢ લાખ જેટલા મુસાફરોના લગેજને હેન્ડ મેટલ ડિટેક્ટરથી ચેક કરવું ભારે મુશ્કેલ છે, જેના કારણે અમદાવાદ રેલવે સ્ટેશન પરથી મુસાફરી કરતા પ્રવાસીઅોની સુરક્ષાની કોઈ સુવિધા નથી.